সম্প্রতি একটি গুরুতর অভিযোগ করেছেন পর্নস্টার জেসিকা ড্রেক। সাংবাদিক সম্মেলন ডেকে তিনি দশ বছর আগেকার একটি ঘটনার কথা বলেন। সেই সময়, ক্যালিফোর্নিয়ার লেক তাহো-তে একটি গল্‌ফ টুর্নামেন্ট চলছিল। জেসিকা এবং তাঁর কয়েকজন বান্ধবীকে নিজের স্যুইটে আমন্ত্রণ জানিয়েছিলেন ট্রাম্প। জেসিকার বক্তব্য, সেখানেই ইচ্ছার বিরুদ্ধে ট্রাম্প তাঁকে এবং অন্য আরও দু’জনকে জড়িয়ে ধরেন এবং জোর করে চুম্বন করেন। এর পরেই স্যুইট ছেড়ে বেরিয়ে যান জেসিকা।